|  |  |  |
| --- | --- | --- |
| **Tantárgy** neve: **Művelődéstörténet könyvtári vonatkozásai 1** | | **Kreditértéke: 3** |
| A tantárgy **besorolása**: **kötelező** | | |
| **A tantárgy elméleti vagy gyakorlati jellegének mértéke, „képzési karaktere”:** **70/30** (elm./gyak.) | | |
| A **tanóra típusa**: **ea.** és **óraszáma**: **28** az adott **félévben**,  Az adott ismeret átadásában alkalmazandó **további** (*sajátos*) **módok, jellemzők** *(ha vannak)*: házi dolgozatok készítése | | |
| A **számonkérés** módja: **koll.**  Az ismeretellenőrzésben alkalmazandó **további** (*sajátos*) **módok** *(ha vannak)***: --** | | |
| A tantárgy **tantervi helye** (hányadik félév): **3.** | | |
| Előtanulmányi feltételek *(ha vannak)*: *-* | | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | | |
| A tantárgy célja széles művelődéstörténeti alapvetéssel bemutatni az írás, a könyv és a könyvtár különleges jelentőségét az ókori és középkori kultúra és társadalom fejlődésében. Tematika: A nagy írásrendszerek létrejötte, a fontosabb ókori és középkori írások. A könyv fogalma; a könyv alakváltozásai az ókorban. A kéziratos könyv (a kódex) a középkorban főleg a korabeli Magyarországon. Az ókori könyvtárak. A könyvtári kultúra fejlődése a középkorban és a reneszánsz idején. A könyvtárak a középkori Magyarországon. A Bibliotheca Corviniana.  A hallgatók gyakorlati feladatot is oldanak meg. | | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | | |
| * Kéki Béla: Az írás története. Budapest: Vince, 2000. ISBN: 963-9192-65-1 * Funke, Fritz: Könyvismeret: Könyvtörténeti áttekintés. Budapest: Osiris, 2005. ISBN: 963-389-816-1 * A könyv és könyvtár a magyar társadalom életében az államalapítástól 1849-ig / szerk. Kovács Máté. – Budapest: Gondolat, 1963. * Madas Edit, Monok István: A könyvkultúra Magyarországon a kezdetektől 1800-ig. Budapest: 2003. ISBN 963-506-4527 * A holló jegyében: Fejezetek a corvinák történetéből / szerk. Monok István. – Budapest: Balassi, 2004. ISBN: 963 506 452 7 | | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | | |
| 1. **tudása**   Ismeri az írásbeli közlés és a könyvtár különleges történeti jelentőségét az információáramlás, valamint az egyetemes és a magyar művelődés fejlődésében.  Tisztában van a könyvtáraknak a művelődési, tágabban a kommunikációs folyamat történetében és jövőjében elfoglalt helyével.   1. **képességei**   Képes az idők folyamán létrejött különféle dokumentumtípusok, valamint az egyes történeti korszakokban kialakult könyvtípusok történeti helyének értelmezésére, jövőbeni szerepének megértésére.  Képes az információ- és dokumentumáramlás nemzetközi és hazai összefüggéseinek mérlegelésére, a múlt, a jelen és a jövő egységének idevonatkozó értelmezésére.  **c) attitűdje**  Tanult ismeretei birtokában történeti személettel közeledik az írásbeliség és a könyvtárak mint több ötezer éves fejlődésének folyamatához, és ilyen személettel végzi a gyűjteményszervezés és az információközvetítés feladatait; különös megbecsülést érez (és közvetít) az információáramlás szabadsága, az emberi és nemzeti kultúra humanista vonásai iránt.  Munkájában a könyvtárak múltja, a jeles könyvtárosok hajdani és közelmúltbeli tevékenysége annak tudatát erősíti, hogy fontos értelmiségi feladatot lát el, és hozzájárul önbecsülése növeléséhez, identitástudatának erősítéséhez.  **d) autonómiája és felelőssége**  Felismeri a kézírásos, a nyomtatott és az elektronikus dokumentumok megőrzésre érdemes értékeit, különös tekintettel a magyarországi és a határon túli magyar nemzeti kultúra értékeire.  Felelősséggel viseltetik az egyetemes és a nemzeti kulturális örökség írásos emlékeinek megmentése iránt, törekszik azok digitális átörökítésére. | | |
|  | | |
| **Tantárgy felelőse** (*név, beosztás, tud. fokozat*)**: Dr. Tóth Erzsébet, adjunktus, PhD** | | |
| **Tantárgy oktatásába bevont oktató(k),** ha van(nak)(*név, beosztás, tud. fokozat*)**:** | | |
| **Tanmenet: INBKM0314-17 Művelődéstörténet könyvtári vonatkozásai 1** | | |
| 1. hét | A félévi munka, az írásbeli házi feladat megbeszélése. | |
| 2. hét | A könyvtárak a művelődés és az információáramlás rendszerében. A könyvtártörténet tárgya | |
| 3. hét | Az írás előzményei, megjelenése, jelentősége és fajtái. Az ún. ókori Kelet írásai | |
| 4. hét | Az ókori betűírások; a latin írás az ókorban | |
| 5. hét | Az ún. ókori Kelet könyvtárai. Az ókori görög könyvtárak | |
| 6. hét | A hellenizmus korának könyvtárai. A római birodalom könyvtárai | |
| 7. hét | A középkori írások, a cirill és a latin írás fejlődése a középkorban | |
| 8. hét | A kéziratos könyv (a kódex). A kéziratos könyv a középkori Magyarországon | |
| 9. hét | A bizánci és iszlám könyvtárak a középkorban | |
| 10. hét | A nyugat-európai könyvtárügy a középkorban | |
| 11. hét | A reneszánsz könyvtárak | |
| 12. hét | A középkori Magyarország könyvtárai | |
| 13. hét | A humanista könyvtárak Magyarországon. | |
| 14. hét | Bibliotheca Corviniana | |